**derinimo PAŽYMA**

**DĖL** **2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“**

**NR. 08.6.1-ESFA-V-911 PRIEMONĖS „VIETOS PLĖTROS STRATEGIJŲ ĮGYVENDINIMAS“ PROJEKTŲ FINANSAVIMO SĄLYGŲ APRAŠO (TOLIAU – APRAŠAS) PAKEITIMO projekto**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Informacija, ar atsižvelgta į pastabą, taip pat paaiškinimai, kodėl ir kaip atsižvelgta į pastabą, pasiūlymus, ir argumentai, kodėl neatsižvelgta į pastabą, pasiūlymus** |
| VšĮ Europos socialinio fondo agentūros 2019 m. gegužės 31 d. raštu Nr. SB-2019-00457 pateiktos pastabos | Siūlome tikslinti Aprašų 231 punkte pateiktą nuostatą dėl dalyvių skaičiavimo ir ją išdėstyti taip „Vykdant Aprašo 10.1.3 papunktyje nurodytą veiklą socialinę atskirtį patiriantys gyventojai turi sudaryti ne mažiau kaip 50 proc. **šios** projekto veiklos dalyvių.“ Aprašų 231 punkto nuostatą siūlome perkelti į Aprašų 22.1 papunktį, kadangi reikalavimas taikomas būtent tikslinei grupei, kuri nurodyta Aprašų 22.1 papunktyje. | **Atsižvelgta.** Aprašo pakeitimo projekto 231 punkto nuostata perkelta į Aprašo 22.1 papunktį.Aprašo 22.1 papunkčio formuluotė pakeista ją papildant: „<...> (vykdant Aprašo 10.1.3 papunktyje nurodytą veiklą socialinę atskirtį patiriantys gyventojai turi sudaryti ne mažiau kaip 50 proc. visų šios projekto veiklos dalyvių) <...>“. |
|  | Siūlome papildyti Aprašų 44 punkto 5 kategorijoje aprašymą Nr. 5.18 ir įrašyti, kad moderatoriaus išlaidos tinkamos iš ne nuosavo įnašo tik tuomet, jeigu yra bent vienas savanoris toje veikloje. | **Atsižvelgta.**Aprašo 44 punkte pateikiamos lentelės 5.18 papunkčio formuluotė pakeista ją papildant: „<...> vykdant Aprašo 10.1.1 ar 10.1.3 papunkčiuose nurodytas veiklas, šiame papunktyje nurodytos išlaidos yra tinkamos finansuoti tik iš projekto vykdytojo ir (ar) partnerio (-ių) nuosavo įnašo, jeigu projekte nėra nė vieno projekto veiklas vykdančio savanorio;“. |
|  | Atsižvelgdami į tai, kad Aprašų 44 punkto 5 kategorijoje pateiktas aprašymas Nr. 5.23 yra ilgas ir sudėtingas, rekomenduojame tikslinti punkto formuluotę. Siūlome pirmiausia nurodyti, kokios išlaidos yra tinkamos finansuoti, o tuomet aprašyti, kokioms išlaidoms reikalavimas nėra taikomas. | **Atsižvelgta.** |
| Miestų VVG tinklo 2019 m. gegužės 31 d. raštu Nr. S1 pateiktos pastabos ir pasiūlymai (2019-06-03 gautos patikslintos pastabos ir pasiūlymai el. paštu egle.sarkauskaite@vrm.lt ir kristijonas.vaitilavicius@vrm.lt) | Besiribojanti teritorija, manome, kad reikia ir jos apibrėžties: 1) ar tai miesto teritorija ir tik ją tiesiogiai supantys kaimai. (pvz. yra Šilutės miestas, kuris patenka į Šilutės seniūnijos teritoriją, tuomet visi Šilutės seniūnijos kaimų gyventojai bus besiribojančios teritorijos gyventojai), 2) ar nustatytas tam tikras maksimalus atstumas, t. y. pvz. iki 10-15 km nuo miesto esančios gyvenvietės bus besiribojanti teritorija; 3) ar miesto seniūnija teritoriškai besiribojanti su kitomis kaimiškosiomis seniūnijomis; 4) ar iš viso visa kaimiškoji teritorija (rajono ribos), supanti miesto teritoriją? Ar vadovautis Strategija "Šilutės miesto teritorija ribojasi su Rusnės, Kintų, Saugų, Gardamo, Žemaičių Naumiesčio ir Juknaičių seniūnijomis". Mums paranku vadovautis Strategija. Todėl siūlome Besiribojanti teritorija - vietos plėtros strategijos įgyvendinimo teritorijos besiribojanti teritorija yra ta teritorija, kuri įvardinta Vietos plėtros strategijoje. | Paaiškiname, kad besiribojančios teritorijos sąvoka jau apibrėžta Aprašo 3.13 papunktyje. |
|  | Aprašo 10.1.3 p. Siūlymas įtraukti reemigrantus (asmenis grįžtančius į LT iš užsienio, jų vaikus ir visus šeimos narius). | Paaiškiname, kad pagal Aprašo pakeitimo projekto 6 punktą įgyvendinant Aprašo 10.1.3 papunktyje nurodytą remiamą veiklą tikslinė grupė yra gyventojai. Vadovaujantis Aprašo 3.18 papunkčiu gyventojais laikomi asmenys, kurie gyvena vietos plėtros strategijos įgyvendinimo teritorijoje (Lietuvos Respublikos piliečiai, užsienio valstybių piliečiai ar asmenys be pilietybės). Taigi reemigrantai, gyvenantys vietos plėtros strategijos įgyvendinimo teritorijoje, pagal Aprašo projekto nuostatas yra tinkama Aprašo tikslinė grupė.  |
|  | 231. p. Siūlymas taikyti 50 proc. dalyvių ribą ir kitose pvz.: 10.1 ir 10.2 veiklose, siekiant plačiau įtraukiant vietos gyventojus, miesto NVO ar bendruomenių narius. | **Neatsižvelgta.**Aprašo 10.1 ir 10.2 papunkčiuose remiamos veiklos yra socialinei atskirčiai mažinti skirtų socialinių paslaugų ir kitų reikalingų paslaugų teikimas socialinę atskirtį patiriantiems gyventojams. Socialinių paslaugų teikimas nėra galimas asmenims, nepatiriantiems socialinės atskirties. Socialinių paslaugų įstatymo 3 straipsnio 1 dalis apibrėžia, kad socialinės paslaugos yra paslaugos, kuriomis suteikiama pagalba asmeniui (šeimai), dėl amžiaus, neįgalumo, socialinių problemų iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime. Kiti vietos gyventojai (bendruomenės nariai) gali dalyvauti projekte kaip savanoriai. |
|  | 24.1 p. Siūloma sumažinti iki 3 dalyvių ypač verslo pradžios ir plėtros atveju, nes suma iki 12000 Eur nėra patraukli 5 dalyvių skaičiui. specializacijos įkainį, vyksta daug ginčų. | Paaiškiname, kad Apraše nėra ribojama 12 000 eurų suma 5 dalyvių skaičiui. Projekte įgyvendinant pagalbos verslo pradžiai teikimo veiklas turi būti užtikrinta, jog vienam dalyviui (jauno verslo subjektui) vidutiniškai tektų ne daugiau kaip 12 000 Eur paramos lėšų (žr. Aprašo 50 punktą).  |
|  | Aprašo 44.3 p. Siūloma praplėsti veiklų sąrašą, įtraukiant visas 10.1.2 10.2 kad pastarosios taptų tinkamos visoms veikloms, nes juk yra ribojama saugikliu, kurio suma iki 10 proc. | **Iš dalies atsižvelgta**Aprašo 44 punkte pateikiamos lentelės 3 punkto formuluotė pakeista papildant ją, kad patalpų remonto išlaidos yra laikomos tinkamomis finansuoti išlaidomis ir tais atvejais, kai projekte vykdomos Aprašo 10.2.1.1, 10.2.1.2 papunkčiuose nurodytas veiklas atitinkančios projekto veiklos, jeigu šios veiklos nėra susijusios su projekto dalyvių neformaliuoju profesiniu mokymu, organizuojamu darbo vietoje pameistrystės forma. Apraše nėra nustatoma galimybė finansuoti patalpų, kuriose vykdomos įgūdžiams įgyti darbo vietoje skirtos projekto veiklos (*t. y. Aprašo 10.2.1.3–10.2.1.5 papunkčiuose nurodytas naujų profesinių ir kitų reikalingų įgūdžių įgijimas darbo vietoje pagal savanoriškos veiklos sutartį, pameistrystės darbo sutartį ar savanoriškos praktikos sutartį*), remonto išlaidų, kadangi, finansuojant tokioms veikloms vykdyti naudojamų patalpų remonto išlaidas, tik padidėtų projekto sąnaudos ir proporcingai nebūtų sukuriama pridėtinė vertė. Organizacija, kuri neturi savo kasdienei darbinei veiklai pritaikytų patalpų, negali sudaryti tinkamų sąlygų projekto dalyviui darbo vietoje įgyti naujų profesinių ir kitų reikalingų įgūdžių, todėl tokios organizacijos gebėjimas būti priimančia organizacija keltų pagrįstų abejonių.  |
|  | Aprašo 44.5.1 p. Pastaba neaktuali, kadangi visuose VVG VPS rodikliuose, tuo pačiu projektuose planuojami įtraukti bent po kelis savanorius siekiant rodiklių 6 mėn. po projekto įgyvendinimo. | **Neatsižvelgta.** Atsisakymas Aprašo 44 punkte pateikiamos lentelės 5.1 papunkčio nuostatos, kad projekto veiklas vykdančių projekto vykdytojo ir partnerio organizacijų darbuotojų darbo užmokestis yra tinkamas finansuoti iš paramos lėšų tik tada, jeigu projekto veiklas įgyvendina bent vienas savanoris, padidintų riziką nepasiekti 2014–2020 metų Europos Sąjungos fondų investicijų veiksmų programos įgyvendinimo stebėsenos rezultato rodiklio R. S.378 „Socialinių partnerių organizacijose ar NVO savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose“. |
|  | Aprašo 44.5.4.2 p.Siūloma papildyti įtraukiant ir 10.1 – pareiškėjo organizuojamas įgūdžių mokymų veiklas, vaikų dienos stovyklas ir t. t. Ir pan. | **Neatsižvelgta.**Vykdant Aprašo 10.1 papunktyje numatytas veiklas dalyviams suteikiamos socialinės ir kitos paslaugos. Tokių veiklų dalyviams nėra mokamas darbo užmokestis už dalyvavimą veiklose, todėl nėra pagrįsta numatyti, kad vykdant Aprašo 10.1 papunktyje numatytas veiklas dalyviams mokamas darbo užmokestis yra tinkamas finansuoti kaip projekto vykdytojo ir (ar) partnerio nuosavas įnašas. |
|  | Aprašo 44.5.5.1 p. Perteklinis reikalavimas. Siūloma išbraukti. | **Neatsižvelgta.**Aprašo 44 punkte pateikiamos lentelės 5.5.1 papunktyje nustatytas reikalavimas nėra perteklinis, nors vykdant projekto veiklas joms reikalingas ir iš projekto lėšų išnuomotas nekilnojamas turtas gali būti laikinai panaudos pagrindais perduodamas naudoti projekto vykdytoju ar partneriu nesantiems subjektams (pavyzdžiui, vykdant Aprašo 10.3.2.2 papunktyje numatytą veiklą jaunam verslo subjektui), bet nuomos sutartis, kurios įgyvendinimo išlaidos apmokamos iš projekto lėšų, turi būti sudaryta su pareiškėju ar partneriu. Kitu atveju (jei nuomos sutartis būtų sudaryta ne su pareiškėju ar partneriu, o su trečiuoju subjektu) nuomos išlaidos negalėtų būti apmokamos projekto lėšomis. |
|  | Aprašo 44.5.5.2.2 p. Perteklinis reikalavimas. Neaišku kaip užtikrinti šią sąlygą. | **Neatsižvelgta.**Pagal Aprašo 44 punkte pateikiamos lentelės 5.5.2.2 papunktį viena iš sąlygų, kuriai esant gali būti projekto lėšomis finansuojamas projekto veikloms reikalingo nekilnojamojo turto (patalpų) nuomos išlaidos, yra ta, kad projekto vykdytojas ir partneris ėmėsi visų teisėtų priemonių tam, kad įgytų teisę panaudos ir (ar) patikėjimo teise valdyti projekto veiklai vykdyti reikalingas patalpas. Tokiu reikalavimu yra siekiama, kad projekto vykdytojas ir (ar) partneris stengtųsi maksimaliai išnaudoti jau esamą ir nenaudojamą infrastruktūrą. Tinkamu ir pakankamu įrodymu, kad projekto vykdytojas ir partneris ėmėsi visų teisėtų priemonių, galėtų būti, pavyzdžiui, pareiškėjo ir (ar) partnerio kreipimosi į turto savininką (valdytoją) dėl teisės valdyti turtą panaudos ar patikėjimo teise gavimo ir, jeigu atsakymas gautas, turto savininko (valdytojo) atsakymo kopijos. |
|  | Siūloma keisti tikslines grupes ir joms keliamus reikalavimusSocialinės rizikos vaikai, suaugę asmenys, šeimos.Nuo 2018-07-01d. pasikeitus LR Socialinių paslaugų įstatymui, savivaldybėse nebeliko prievolės vesti socialinės rizikos šeimų apskaitą, šios sąvokos yra tiesiog atsisakoma, todėl nebus galimybės gauti pažymų apie tam tikroje savivaldybėje esančias socialinės rizikos šeimas, bus sudėtinga pagrįsti/surinkti šią dokumentinę informaciją. Siūlymas nebenaudoti sąvokos - ,,socialinės rizikos“ vaikai, suaugę asmenys, šeimos, keičiant sąvoką socialinę atskirtį patiriantys asmenys. | Pasiūlymas nesusijęs su teiktu derinti Aprašo pakeitimo projektu. Sprendimai dėl šio siūlymo bus priimami kito Aprašo pakeitimo projekto rengimo metu. |
|  | Siūloma atsisakyti dalinio perteklinio reikalavimo, jog individualios veiklos pažyma individualiai veiklai vykdyti yra išduota pirmą kartą arba praėjus ne mažiau nei trims metams nuo anksčiau jo pagal individualios veiklos pažymą vykdytos individualios veiklos nutraukimo (taikoma asmenims, vykdantiems individualią veiklą pagal individualios veiklos pažymą);2) arba yra praėję ne daugiau nei dveji metai nuo tada, kai jam pirmą kartą buvo išduotas verslo liudijimas (nesvarbu, kokiai veiklos rūšiai) (taikoma asmenims, vykdantiems individualią veiklą pagal verslo liudijimą).Siūlomi pakeitimai: jog būtų tinkama finansuoti veikla, nurodyta IDV ar verslo liudijime pagal EVRK kodus tokiai veiklai, kuri anksčiau nebuvo vykdyta. Tai yra naujai būtų pradėta arba plečiama nauja verslo rūšis.  | Pasiūlymas nesusijęs su teiktu derinti Aprašo pakeitimo projektu. Sprendimai dėl šio siūlymo bus priimami kito Aprašo pakeitimo projekto rengimo metu. |
|  | Kadangi ne visos savanorius priimančios organizacijos gali užtikrinti 15 val. veiklų (pvz. projekte 20 dalyvių, 6 mėn.), Siūloma papildyti: 81.5.1.3. pJei projekto vykdytojas pasirašo sutartis su keliomis savanorius priimančiomis organizacijomis pgl.8.1.1.1 p. ir projekto dalyviams sudaromos sąlygos dalyvauti savanoriškose veiklose ne mažiau kaip 15 val. per mėn. daugiau nei vienoje priimančioje organizacijoje, projekto veiklų dalyvis pasirašo savanoriškos veiklos sutartį su projekto vykdytoju. Projekto vykdytojas atsakingas už savanoriškų veiklų grafikų sudarymą, koordinavimą bei pažymėjimų apie įgytas kompetencijas išdavimą. | Pasiūlymas nesusijęs su teiktu derinti Aprašo pakeitimo projektu. Sprendimai dėl šio siūlymo bus priimami kito Aprašo pakeitimo projekto rengimo metu. |
|  | 44.5.1 p. „Tuo atveju, kai vykdomos socialinei atskirčiai mažinti skirtų paslaugų teikimo veiklos, atitinkančios Aprašo 10.1.1-10.1.3 papunktyje papunkčiuose nurodytas veiklas, šiame papunktyje nurodytos išlaidos yra tinkamos finansuoti tik iš projekto vykdytojo ir (ar) partnerio (-ių) nuosavo įnašo, jeigu projekte nėra nei vieno projekto veiklas vykdančio savanorio.“44.5.23 „vykdant Aprašo 10.1.1-10.1.3 papunkčiuose nurodytas veiklas, šiame papunktyje nurodytos išlaidos yra tinkamos finansuoti tik iš projekto vykdytojo ir (ar) partnerio (-ių) nuosavo įnašo, jeigu projekte nėra nei vieno projekto veiklas vykdančio savanorio;“Su šiuo variantu gaunasi, kad reikalavimas dėl savanorių apima ir 10.1.2 papunkčio veiklas. Bet dabartiniame PFSA neturėjome reikalavimo dėl savanorių, kai vykdomos PFSA 10.1.2 papunktyje numatytos remiamos veiklos. | **Atsižvelgta.**Aprašo 44 punkte pateikiamos lentelės 5.1 papunkčio formuluotė pakeista į „ <...> Tuo atveju, kai vykdomos socialinei atskirčiai mažinti skirtų paslaugų teikimo veiklos, atitinkančios Aprašo 10.1.1 ar 10.1.3 papunkčiuose nurodytas veiklas, šiame papunktyje nurodytos išlaidos yra tinkamos finansuoti tik iš projekto vykdytojo ir (ar) partnerio (-ių) nuosavo įnašo, jeigu projekte nėra nė vieno projekto veiklas vykdančio savanorio.“Aprašo 44 punkte pateikiamos lentelės 5.23 papunkčio formuluotė pakeista į „<...> vykdant Aprašo 10.1.1 ar 10.1.3 papunkčiuose nurodytas veiklas, šiame papunktyje nurodytos išlaidos yra tinkamos finansuoti tik iš projekto vykdytojo ir (ar) partnerio (-ių) nuosavo įnašo, jeigu projekte nėra nė vieno projekto veiklas vykdančio savanorio. <...>;“. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_